Source: http://docplayer.fi/1252652-Ymparistonakokohdat-sijoitustoiminnassa.html
Timestamp: 2017-11-22 22:51:35+00:00
Document Index: 2923563

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Ympäristönäkökohdat sijoitustoiminnassa - PDF
Download "Ympäristönäkökohdat sijoitustoiminnassa"
1 Suomen ympäristö 512 Mika Kuisma Ympäristönäkökohdat sijoitustoiminnassa HELSINKI YMPÄRISTÖMINISTERIÖ
2 Suomen ympäristö 512 Ympäristönsuojeluosasto Taitto: Marjatta Naukkarinen Kansikuva: Ilkka Toivonen Julkaisu on saatavana myös Internetistä: ISBN (nid.) ISBN (PDF) ISSN Edita Oyj Helsinki Suomen ympäristö 512
3 Esipuhe Ympäristönäkökohtien huomioonottaminen sijoitus- ja rahoitustoiminnassa alkoi 1980-luvulla. Aluksi ympäristöasioita tarkasteltiin vain riski- ja velvoitenäkökulmasta, mutta vähitellen myös ympäristöasioiden tarjoamat mahdollisuudet yritysten kilpailukykyä lisäävänä menestystekijänä ovat nousseet esille. Meillä kehitys on tosin ollut hitaampaa kuin esimerkiksi Ruotsissa ja Yhdysvalloissa. Sijoittajat ja rahoittajat eivät vielä riittävästi näe ympäristönäkökohtien merkittävyyttä etenkään pitkän tähtäimen riskien vähentäjänä eivätkä mahdollisena menestystekijänäkään. Osasyynä tähän lienee se, ettei analyytikoille ole tarjolla sopivaa aineistoa tai he eivät löydä sitä. Tähän asiaan tulee jatkuvasti parannuksia. Ympäristöja yhteiskuntaraportit, ympäristöjärjestelmät (EMAS ja ISO) sekä ympäristöselonteot ja -merkit tuovat tulevaisuudessa toivottavasti yhä enemmän myös sijoittajien ja rajoittajien tarvitsemaa täsmätietoa. Yritysten viestintä on keskeisessä asemassa tämän tiedon jakelussa. Kansainvälisten pelisääntöjen muotoutuminen mm. Eun, OECDn ja WTOn piirissä helpottaa myös tarvittavan tiedon tuottamista. Tässä selvityksessä on tarkasteltu ympäristöasioiden huomioon ottamista sijoitus- ja rahoitustoiminnassa, sen kehitystä ja sen vaikutuksia. Selvityksen mukaan ympäristönäkökohtien huomioon otto tukee menestyksellistä sijoitustoimintaa. Ympäristörahastot päätyvät yleensä keskimääräiseen tulokseen suhteellisen pienellä riskillä. Tutkimus on tehty Helsingin kauppakorkeakoulun johtamistaidon laitoksella. Selvityksen on tehnyt tutkija Mika Kuisma ympäristö- ja innovaatiojohtamisen professorin Raimo Lovion johdolla. Työtä ovat ohjanneet neuvotteleva virkamies Camilla Lommi-Kippola ja ylitarkastaja Sirpa Salo-Asikainen ympäristöministeriöstä. Syyskuussa
4 Sisältö Esipuhe Johdanto Ympäristönäkökohtien merkitys sijoitustoiminnassa Ympäristöasioiden huomioon ottamisen motiivit sijoituspäätöksissä Ympäristöeettisen sijoittamisen monet muodot Potentiaaliset ympäristöeettiset sijoittajat Eettisen sijoittamisen historiaa lyhyesti Yritysten ympäristöluokitukset Mihin ja miten kiinnitetään huomiota ympäristöeettisessä sijoittamisessa? Mistä ja miten saa tietoa? ympäristöraportoinnin ongelmia Rahoituslaitosten ja sijoitusrahastoyhtiöiden analyysit sijoituskohteen ympäristöystävällisyyden toteamiseksi Ympäristöluokitukseen erikoistuneet yritykset ja laitokset Envicom tutkimus teollisuusyritysten ympäristösuorituskyvyn arvioinnista Ympäristösijoitusrahastot Ympäristörahastojen tyypittelyä Ympäristörahastojen kasvu ja volyymi suhteessa koko sijoitusalaan Suomalaiset ja muut pohjoismaiset eettisen sijoittamisen vaihtoehdot Sijoitusrahastojen taloudellinen menestys Helsingin pörssin yhtiöt ympäristösijoitusten kohteina Helsingin pörssin yritysten menestyminen ympäristöluokituksissa Helsingin pörssin yhtiöt ympäristörahastojen sijoituskohteina Helsingin pörssin yhtiöiden ympäristöraportoinnin taso Ympäristöasioiden hallintajärjestelmien ja ympäristömerkkien käyttöönotto Helsingin pörssin yhtiöissä Hyvät, pahat ja rumat liiketoiminta-alueet Helsingin pörssin yhtiöissä Ympäristönäkökulmasta kiinnostavien yhtiöiden taloudellinen menestys Johtopäätökset Kirjallisuutta Internet-sivustot Liitteet Kuvailulehdet Suomen ympäristö 512
5 Johdanto 1 Tuskin moneltakaan on jäänyt huomaamatta 1990-luvulla esimerkiksi tiedotusvälineissä tapahtunut muutos: päivittäistä uutistarjontaa ovat värittäneet vuosi vuodelta enemmän sellaiset termit kuin HEX-indeksi, New Yorkin teknologiapörssi Nasdaq, pörssiyhtiöiden tulosvaroitukset tai osavuosikatsaukset. Suomalaisia ja muita eurooppalaisia yrityksiä on johdettu yhä näkyvämmin finanssivetoisesti. Samalla yhtiöiden toimivan johdon liikkumavara on tuntunut kaventuneen, sillä tahdin ovat määränneet yhä vahvemmin osakkeenomistajat ja näiden tulosodotukset. Omistus- ja johtamisstrategioiden muuttuminen merkitsee sitä, että tulevaisuuden Euroopassa yrityksiä omistetaan aktiivisemmin ja johdetaan omistajavetoisemmin (Tainio 2000 ja 2001). Kannattava liiketoiminta on kestävän kehityksen peruspylväitä, mutta on nostettu esiin myös huoli siitä, riittääkö tai pystyykö lyhytnäköinen voitontavoittelu turvaamaan omistajan intressien lisäksi pitemmän tähtäimen yleisen sosiaalisen ja luonnonympäristön hyvinvoinnin. Sijoituspäätös on samalla myös eettinen ja ympäristöeettinen kannanotto, olipa sijoittaja päätöstä tehdessään ja tuotto-odotuksia asettaessaan ajatellut näitä asioita tai ei. Sijoittajan toiminnan ja luonnonympäristön vuorovaikutusta tapahtuu käytännössä monilla eri tasoilla. Investoijana sijoittaja siis voi parhaimmillaan edesauttaa sijoituksillaan kestävää kehitystä. Innovaattoreina sijoittajat ja lainan antajat voivat kehitellä uusia, esimerkiksi resurssitehokkuutta edistäviä rahoitustuotteita. Arvottajina he taas voivat vaikuttaa siihen, miten suuriksi esimerkiksi ympäristöriskit ja saastuttavan toiminnan haitalliset ulkoisvaikutukset rahamääräisesti arvostetaan. Vaikutusvaltaisina sidosryhminä niin sijoittajat kuin muut rahoittajat voivat vaikuttaa yhtiöiden johtoon ympäristönäkökohtien huomioon ottamiseksi. Saastuttajina ja resurssien käyttäjinä rahoitusinstituutiot vaikuttavat suoraan ympäristöön myös itse. Ympäristön muutokset, kuten maapallon ilmaston muutos, voivat tehdä rahoittajista myös muutoksen uhreja (Delphi International 1997). Viime vuosiin asti sijoittajat ovat tutkineet ympäristöasioita hyvin rajoitetusti arvioidessaan investointejaan yrityksiin. Painopiste on ollut ympäristön kannalta kielteisissä asioissa, ympäristöriskeissä ja velvoitteissa samalla, kun ympäristönäkökohtien tarjoamat mahdollisuudet yritysten kilpailukykyä lisäävinä menestystekijöinä ovat saaneet analyyseissä niukemmin huomiota. Ympäristönäkökohtien mukaan tulo luotto- ja sijoituspäätöksiin pääsi vauhtiin 1980-luvulla. Tuolloin luottolaitokset ja vakuutusyhtiöt alkoivat lisätä päätöksentekoonsa saastuneiden maa-alueiden arviointeja. Riskin määrittelystä ympäristöasiat ovat sittemmin levinneet lainahinnoitteluun ja sijoitusluokitukseen (reittaukseen). Erityisesti vakuutusyhtiöt ovat olleet huolestuneita ja 1990-luvuilla esiintyneistä sään ääri-ilmiöistä (hirmumyrskyt, tulvat, kuivuus, pakkaset) ja niiden myötä lisääntyneistä korvausvaatimuksista. Voimakkaat ääri-ilmiöt on mielletty pitkälle ihmisen aikaansaannoksiksi vakuutusyhtiöistäkin oli tulossa ympäristön muutoksen uhreja. Huoli on noussut esiin myös toisaalla, sillä esimerkiksi vuoden 2000/2001 raportissaan kansainvälinen strategiantutkimuslaitos IISS totesi perinteisten sotilaallisten uhkien vähentyneen ja nimesi maailman vakaudelle kaksi ei-sotilaallista uhkaa: ilmaston lämpenemisen ja kasvavan pakolaiskriisin, jota kiihtyvän ilmaston muutoksen on ennustettu lisäävän (http://www.iiss.org/pub/ssyear.asp ). 5
6 62 vakuutusyhtiötä ilmaisi huolensa vuonna 1995 allekirjoittamalla YK:n ympäristöohjelman (UNEP) vakuutusalan ympäristösitoumuksen ja myöhemmin lisää yhtiöitä on tullut mukaan. Ala odottaa valtioilta mm. sitoumuksia hiilidioksidipäästöjen vähentämiseksi. Suomessa Sampo on allekirjoittanut tämän sitoumuksen. Etenkin Yhdysvalloissa, Englannissa ja Norjassa vihreät arvot ovat saaneet jalansijaa vakuutustoiminnassa. Jo vakuutusalan sitoumusta ennen UNEP:n piirissä oli perustettu (1992) rahoitusalan ympäristösitoumus, jonka tavoitteena on ollut edistää ympäristönäkökohtien huomioon ottamista kaikissa rahoitusalan palveluissa ja toiminnoissa. Koska vakuutusyhtiöt ovat merkittäviä institutionaalisia sijoittajia, niiden vaikutus rahoitusmarkkinoilla voi olla huomattava, jos ja kun ne käyttävät investointiensa perustana potentiaalisten sijoituskohteiden ympäristösuorituskyvyn arviointia. Eläkelaitoksissa kehitys näyttää samansuuntaiselta. Rahoitusala onkin tarjonnut uusia tuotteita, kuten ympäristörahastoja, näihin uusiin tarpeisiin. Tämän julkaisun tarkoituksena on johdatella lukijaa ympäristönäkökohtien tarkasteluun sijoitustoiminnassa. Yhtäältä se voi toimia oppaana sijoituspäätöksiä suunnittelevalle siitä, mitä asioita tulisi kestävän kehityksen näkökulmasta ottaa huomioon päätöstä tehtäessä, minkälaisia menetelmiä ja tietolähteitä on kehitetty tähän tarkoitukseen sekä minkälaisia vihreitä vaihtoehtoja löytyi vuoden 2001 alkupuolella Suomen osake- ja sijoitusrahastomarkkinoilta. Toisaalta ympäristökysymyksiin pikemminkin vihkiytyneelle julkaisu voi tarjota esimerkiksi perspektiiviä siihen, miten ympäristöasiaa on aiemmin pyritty sekä millä keinoin ja miten yleisesti sitä pyritään 2000-luvun alussa ottamaan huomioon rahoitusmaailmassa. Tässä julkaisussa on käytetty termiä ympäristöeettinen sijoittaminen kattamaan laveasti kaiken sellaisen eettisen sijoittamisen, jossa painotetaan ympäristökysymyksiä. Julkaisun luku 2 esittelee näkökohtia, joilla ympäristöeettistä sijoittamista on perusteltu, sekä ympäristöeettisen sijoittamisen muotoja, keskeisiä potentiaalisia toimijoita ja eettisen sijoittamisen historiaa. Luvussa 3 tarkastellaan sitä, mihin asioihin ja miten kiinnitetään huomiota ympäristöeettistä sijoituspäätöstä tehtäessä: luvussa esitellään mm. muutamia monista kymmenistä 2000-luvun alussa markkinoilla olleista yritysten ympäristöluokitusmenetelmistä. Luku 4 esittelee eettisiä ja ennen kaikkea ympäristösijoitusrahastoja Suomesta ja Ruotsista. Lukuun 5 on analysoitu Helsingin pörssin 160 listayhtiön menestystä ympäristöluokituksissa ja ympäristörahastojen sijoituskohteina sekä ympäristöraportoinnin tasoa, ympäristöjohtamisjärjestelmien käyttöönottoa ja ympäristönäkökulmasta hyviä ja pahoja liiketoimintoja näissä yhtiöissä. Tavoitteena on ollut näin löytää mahdollisia vihreitä sijoitusvaihtoehtoja Helsingin pörssin yhtiöjoukosta. Luku 6 sisältää johtopäätöksinä toimenpidesuosituksia vihreän sijoittamisen edelleen kehittämiseksi. 6 Suomen ympäristö 512
7 Ympäristönäkökohtien merkitys sijoitustoiminnassa 2 Kasvava joukko sijoittajia on kiinnostunut yritysten ympäristöstrategioista ja niiden toiminnan ympäristövaikutuksista. Sijoitustoiminnan näkökulmasta yrityksen ympäristöasioita voidaan lähestyä kolmella tavalla: - sijoittajat voivat aktiivisesti etsiä yrityksiä, jotka ovat ekokilpailukykynsä avulla luoneet mahdollisuuksia kannattavaan liiketoimintaan - ne voivat välttää yrityksiä, joiden toimintaan liittyy merkittäviä ympäristöriskejä, jolloin ympäristöasioita tarkastellaan sijoituskohteen tuottoon vaikuttavina asioina - sijoittaja keskittyy nimenomaan ympäristölähtöiseen ja eettiseen sijoittamiseen. Tyypillisesti sijoittaja haluaakin usein tietää, miten riskienhallinta on yrityksessä hoidettu. Mitä paremmin ympäristöasiat on otettu huomioon, sitä pienempi on ympäristöriski, ja mitä pienempi ympäristöriski, sitä pienempi on myös liiketoiminnallinen riski ja mahdollinen sijoittajien tappio. Sijoittajien valtavirran ( konventionaalisten sijoittajien ) tiedon tarpeet tulevat todennäköisesti edelleen aika pitkälle tyydytettyä perinteisellä yritysten talousraportoinnilla, jolloin esimerkiksi erillisillä ympäristöraporteilla on niille vain ylimalkaista käyttöä luvulla tehdyn selvityksen mukaan vain analyytikoiden ja sijoittajien pieni vähemmistö perustaa päätöksensä jollain tavoin yrityksen ympäristöinformaatioon. Tähän löydettiin kaksikin syytä: yhtäältä yritykset eivät aina kerro ympäristöpolitiikoistaan (niillä ei saata edes olla ympäristöpolitiikkaa!) eivätkä toimintansa ympäristövaikutuksista, toisaalta analyytikot ja sijoittajat eivät välttämättä ymmärrä ympäristöasioita saati oivalla niiden taloudellisia vaikutuksia. Tämä taas saattaa johtua siitä, ettei ympäristöinformaation esittämiseen ole yhtenäistä tapaa eikä tiedon tulkitsemiseen ole yhtä kehittyneitä yhteisiä työkaluja kuin taloudellisen informaation analyysiin. Kun esimerkiksi Lontoon Cityn sijoituspäätösten tekijöiden ja analyytikoiden asenteita ympäristökysymyksiin tai yrityksen sosiaaliseen vastuuseen selvitettiin keväällä 2001 julkituodussa kyselyssä, tulos oli ympäristönäkökulmasta tyrmäävä: vain neljä prosenttia sijoittajista ja kolme prosenttia analyytikoista piti yritysten ympäristöasioiden tai sosiaalisen vastuun kysymysten hoitoa tärkeinä, kun he tekevät sijoituspäätöksiä tai arvioita yrityksistä sijoituskohteena. 33 prosenttia Cityn analyytikoista kiinnitti sentään jonkin verran huomiota ympäristökysymyksiin vuonna 1994 vain 20 prosenttia analyytikoista oli antanut jonkinlaista arvoa ympäristökysymyksille (Mård 2001). Yhä useammin pelkkä tuottonäkymä ei siis kuitenkaan ratkaise sijoituspäätöstä. Ennen kuin lähemmin tarkastellaan ympäristöeettisen sijoittajan tiedon tarpeita (luvussa 3), luodaan tässä luvussa silmäys ympäristösijoittamisen moniin muotoihin ja ympäristösijoittamisen historiaan ja niihin tekijöihin, jotka ovat olleet vaikuttamassa ympäristönäkökohtien painon lisääntymiseen sijoitustoiminnassa. 7
8 2.1 Ympäristöasioiden huomioon ottamisen motiivit sijoituspäätöksissä Ympäristösijoittamisen tulevaisuus on näyttänyt 2000-luvun alun rahoitusmaailman valtavirran pintapuolisen tarkastelun perusteella varsin lohduttomalta. Suomessakin on jo jopa talouslehtien palstoilla aiheellisesti kysytty, löytyykö rahoitussektorilta eettistä osaamista. Maailmalta on kuitenkin jo 1990-luvun loppuvuosista asti koko ajan lisääntyen tullut signaaleja uutisista, tutkimuksista ja kansainvälisten organisaatioiden ohjeistuksista. Niiden mukaan ympäristöasioiden nousemista yhä merkittävämmäksi sijoituskriteeriksi voidaan perustella niin taloudellisin kuin eettisin lähtökohdin. Taloudelliset perusteet Edellä mainittiin jo riskit: sijoittajat pyrkivät karttamaan turhia riskejä ja ympäristön paremmin toiminnassaan huomioon ottaneilla yrityksillä on pienemmät riskit. Tämä on helppo ymmärtää, jos ajattelee yllättävien ympäristövahinkojen korjaamisesta aiheutuvia rahamääräisiä ja rahassa vaikeammin mitattavissa olevia kustannuksia (kuten tahrautuneen julkikuvan korjaaminen markkinoilla), jotka pienentävät sijoituksen tuottoja. Amerikkalainen professori Michael Porter käynnisti 1990-luvun alussa taloudellisissa julkaisuissa keskustelun, jonka keskeisiä periaatteita on liittää toisiinsa ympäristön paremmin huomioon ottava liiketoiminta (resurssitehokkuus) ja parempi kilpailukyky markkinoilla (innovaatiot). Porterin ja van der Linden (1995) mukaan esimerkiksi päästöt ympäristöön ovat osoitus resurssien tuhlailevasta käytöstä; oikein suunnattuna ja toteutettuna ympäristösäätely kannustaa tuotannollisia yrityksiä prosessi- ja tuoteinnovaatioihin, jotka pienentävät resurssien käyttöä, parantavat yritysten kilpailukykyä kansainvälisillä markkinoilla ja kasvattavat yritysten tuottoja samalla kun paine ympäristöön pienenee. Varmemmat tuotot on nähty yhä useammin liittyvän ympäristön huomioon ottavaan liiketoimintaan. Listoja monista tutkimuksista, jotka pyrkivät todistamaan hyvän ympäristösuorituskyvyn positiivisesta kytkennästä hyvään taloudelliseen suorituskykyyn (ja hyvään sijoituksen tuottoon) ovat laatineet esimerkiksi Roger Adams ( ) sekä Donald P. Cram ja Dinah Koehler ( ). Esimerkiksi Kreander ym. (2000) havaitsivat tutkiessaan 40 eettisen sijoitusrahaston tuottoja 40 tavallisen sijoitusrahaston tuottoihin, että eettisten rahastojen riski oli pienempi ja tuotto vähintään yhtä hyvä kuin tavallisten rahastojen. Sijoittajien mainitaan innostuneen Britanniassa vihreämmästä sijoittamisesta havaittuaan esimerkiksi eettisten rahastojen tuottaneen paremmin kuin valtavirran rahastot muutamien edeltävien vuosien aikana (Simon 2001, Cowe 2001). Kun uuden talouden internet-yritysten osakkeiden kurssit alkoivat vajota vuonna 2000, kerrottiin esimerkiksi energian ja jätehuollon teknologiayhtiöiden kurssien pitäneen paremmin pintansa (Brusin 2001). Osakkeiden kurssikehitystä kuvaava, ympäristönäkökohtia painottaen koottu Dow Jonesin kestävän kehityksen indeksi (DJSGI) näytti samoin kehittyneen suotuisammin kuin Dow Jonesin normaali maailmanindeksi (Green Futures September-October 2000). 8 Suomen ympäristö 512
9 Ympäristöeettiset perusteet Globaalien sosiaalisten ja ympäristöongelmien kärjistymisen uhka on lisännyt eettisten intressien ja paineiden mukaan tuloa sijoitustoimintaan. Näitä paineita on ollut havaittavissa niin kasvavan piensijoittajien joukon, institutionaalisten sijoittajien kuin ylikansallisten organisaatioiden suunnalta. Tällaisista ylikansallisista toimijoista voidaan mainita esimerkkeinä YK, OECD sekä EU. YK:n ympäristöohjelman (UNEP) rahoitusalan ympäristösitoumus (Statement by Financial Institutions on the Environment & Sustainable Development revised May 1997) sai alkunsa vuonna Sen ensisijaisena tavoitteena on edistää ympäristö-näkökohtien integrointia kaikkiin rahoitusalan toimintoihin ja palveluihin. Toisena tavoitteena on lisätä investointeja ympäristön kannalta hyviin teknologioihin ja palveluihin. UNEP:n vakuutusalan ympäristösitoumus (Statement of Environmental Commitment for the Insurance Industry) on koonnut vuodesta 1995 taakseen vakuutusyhtiöitä ja eläkerahastoja, joiden tavoitteena on saavuttaa parempi tasapaino taloudellisen kehityksen, ihmisten hyvinvoinnin ja luonnonympäristön välillä. Talousyhteistyön ja -kehityksen järjestö OECD:n erityinen ympäristöohjelma pyrkii varmistamaan, että ympäristöasiat tulevat asianmukaisesti huomioon otetuiksi mm. ulkomaille suuntautuvia suoria investointeja koskevissa ohjelmissa. Esimerkiksi vientiluottoihin ja takuisiin liittyvät projektien ympäristövaikutusten arvioinnit ja niihin liittyvien menetelmien kehittäminen ovat saaneet huomiota. OECD:llä on keväällä 2001 hyväksytty ympäristöstrategia ja kestävän kehityksen strategia. Niissä tähdennetään kaupan, investointien sekä ympäristö- ja sosiaalipolitiikan yhtenevyyttä ja toisiaan tukevuutta. OECD on antanut myös päätöksen monikansallisia yrityksiä koskevista toimintaohjeista, joissa ympäristönäkökohdilla on huomattava osuus. Euroopan unionin (EU) viides ympäristöohjelma nosti esiin rahoituslaitosten merkittävän roolin ympäristökysymyksissä. Sen mukaan yritysten ja tuotantolaitosten riskejä arvioivilla rahoittajilla on huomattavaa vaikutusvaltaa investointeihin ja päätöksentekoon, joilla voitaisiin hyödyttää ympäristöä. Kesäkuussa 2001 asiallisesti hyväksytty kuudes ympäristötoimintaohjelma antaa tukensa ympäristöasioiden integroinnille rahoitussektorin toimintaan. EU:n komissio antoi toukokuussa 2001 suosituksen ympäristöasioiden kirjaamisesta, laskennasta ja julkistamisesta. Suositus on yhteenveto periaatteista, joita yritysten olisi käytännössä noudatettava ympäristökustannusten, -vastuiden ja riskien laskennassa ja raportoinnissa. Vaikka esimerkiksi ympäristöeettisten rahastojen osuus sijoitusrahastoissa ja pääomamarkkinoilla on toistaiseksi ollut marginaalinen, ei se silti enää vähennä ympäristöasioiden merkitystä rahoituksessa. Ympäristöasioita seurataan yhä tarkemmin myös rahoituksen valtavirrassa, sillä monet suuret pankit suosivat ekotehokkuutta ja välttelevät jo yrityksiä, jotka eivät hoida ympäristöriskejään ja -vastuitaan kunnolla. Ne sijoittavat mieluummin yhtiöihin, joiden ympäristöriskit ovat hallinnassa ja päästöt toimialan huomioon ottaen mahdollisimman pienet. 2.2 Ympäristöeettisen sijoittamisen monet muodot Eettinen sijoittaja voi olla yksityinen henkilö, organisaatio tai rahasto. Tärkein ero tavanomaiseen sijoittamiseen on, että sijoittaja on asettanut perinteisen taloudellisen analyysin lisäksi ylimääräiset kriteerit, joiden mukaan hän yritysten osakkeita salkkuunsa valitsee. Esimerkiksi Englannissa ns. eettisiä rahastoja on jo kymmeniä. Niiden kriteerit saattavat poiketa hyvinkin paljon toisistaan. Ympäristöeettisen sijoittamisen voidaan katsoa olevan yksi eettisen sijoittamisen erityisalue. Ympäristöeettisinä sijoituksina voidaan nähdä myös talletukset erityisiin ekopankkeihin. Myös pää- 9
10 omasijoituksia muihin kuin pörssiyhtiöihin sekä vientiluototuksia voidaan periaatteessa tarkastella ympäristöeettisin kriteerein. Tässä julkaisussa pääpaino on tarkastella sijoittamista pörssiyhtiöiden osakkeisiin joko suoraan tai sijoitusrahastojen kautta. Ekopankit ja luontotilit Suomessa ekopankkitoiminta sai alkunsa ympäristön tilasta huolestuneiden kansalaisten halusta perustaa rahoituslaitos, joka toiminnassaan noudattaa ympäristön huomioon ottavia periaatteita. Voimavarat olivat sen verran pienet, että Ekopankin toiminta liitettiin mikkeliläisen osuuspankin kylkeen. Pankkiin tehdyillä talletuksilla on lainoitettu ympäristömyönteisiä hankkeita. Yhtenä versiona ekopankkitoiminnasta voidaan pitää pankkien luontotilejä, joille pankki lahjoittaa tilille talletettuun rahamäärään perustuvan bonuksen. Bonukset taas lahjoitetaan erilaisiin ympäristönsuojeluhankkeisiin. Suomessa Ålandsbankenin Luontotili on esimerkki tällaisesta säästötilistä. Sen korko on Ålandsbankenin primekorko vähennettynä 1,9 %-yksiköllä, kuitenkin enintään 2,00 % vuodessa. 0,2 %:n suuruiset bonukset lahjoitetaan projekteihin, jotka valitaan alueellisissa toimikunnissa eri puolilla maata. Suorat osakepääomasijoitukset pörssiyhtiöihin ja sijoitusrahastot Osakesijoittaja voi joko ostaa haluamansa yhtiön osakkeita suoraan tai hankkia rahasto-osuuksia. Edellisessä tapauksessa hänen täytyy selvittää itse, kuinka eettistä tai ympäristön kannalta vahingollista sijoituskohteen toiminta on (tässä päätöksenteossa auttavat nykyisin erilaiset luokitukset ja indeksit, joita tarkastellaan jäljempänä luvussa 3). Rahastoissa yritykset on valittu tiettyjen kriteerien mukaan valmiiksi osakesalkuiksi, jotka yksittäinen sijoittaja hyväksyy sellaisenaan. Luvussa 4 tarkastellaan erityisesti ns. ympäristöeettisiä sijoitusrahastoja. Suorat pääomasijoitukset siemenvaiheen yrityksiin ja omistusjärjestelyihin Pääomasijoittajat etsivät (korkean teknologian) pikkuyrityksiä, joihin tehdyille sijoituksille odotetaan moninkertaista kasvua muutamassa vuodessa, tai järjestelevät management-buy-outeja paloitellen (tai yhdistellen) tyypillisesti vanhan talouden yrityksiä. Tällaisiin pörssissä noteeraamattomiin yrityksiin pääomasijoittajat investoivat Suomessa vuonna 2000 yhteensä 2,4 miljardia markkaa. Suomen pääomasijoitusyhdistys ry:ssä oli toukokuussa jäsenyhteisöä, joista suurimpiin kuului Suomen itsenäisyyden juhlarahasto Sitra. Lisäksi Sitralla oli omistuksessaan osittain tai kokonaan kuuden alueellisen pääomasijoittajan osakkeet. Muita suuria pääomasijoittajia olivat mm. CapMan Capital Management Oy ja 3i Finland Oy. Esimerkiksi viime mainitun hallinnointiyhtiön kohdetoimialoihin kuului ympäristönsuojelu, mutta niin 3i:n kuin Sitran sijoituspäätöksissä keskeisiä kriteereitä olivat yrityksen kasvumahdollisuudet (markkinapotentiaali), tuotteiden tekninen ja kaupallinen kilpailukyky ja vahva (teknologinen) osaaminen eikä ympäristönäkökohtia nostettu esiin sijoituskohteille asetettujen vaatimuksien esittelyssä näiden sijoittajien internet-sivuilla (http:// ja ). Mikään ei kuitenkaan estä sisällyttämästä niitä esimerkiksi yrityksen teknologian innovatiivisuuden tai kaupallisen kilpailukyvyn arviointiin. Vientiluototus Suomessa Finnvera ( ) on kiinnittänyt entistä enemmän huomiota takaamiensa hankkeiden ympäristövaikutuksiin osana kokonaisriskiarviota. Arviointi on keskittynyt keskipitkän ja pitkän maksuajan hankkeisiin, kun taas lyhy- 10 Suomen ympäristö 512
11 en maksuajan takuut on yleensä jätetty ympäristötarkastelun ulkopuolelle. Hankkeet on jaettu ympäristöluokkiin (A, B, C) sen mukaan, miten merkittäviä ympäristövaikutuksia niillä on arvioitu olevan. A-luokan (merkittävät ympäristövaikutukset) hankkeita ovat tyypillisesti sensitiivisillä sektoreilla (energia-, kaivos- ja metsäteollisuuden alat) toteutettavat suuret projektirahoitushankkeet. C-luokan hankkeilla taas ei katsota olevan merkittäviä ympäristövaikutuksia: esimerkkinä yksittäiset konetoimitukset ja ei-sensitiiviset sektorit kuten teleala. Finnveran ympäristöperiaatteita ja ohjeita ympäristövaikutusten arviointiprosessista on ollut tarkoitus kehittää edelleen, kun kansainvälinen yhteistyö (OECD) ja kokemukset lisääntyvät. 2.3 Potentiaaliset ympäristöeettiset sijoittajat Mitkä tahot tai ketkä ovat olleet kiinnostuneita tai voisivat olla kiinnostuneita ympäristöeettisestä sijoittamisesta? Edellä ovat jo tulleet esille eläkerahastot ja vakuutusyhtiöt UNEP:n vakuutusalan ympäristösitoumuksen yhteydessä. Kirkko on myös varteenotettava vaikuttaja kuten myös ammattiyhdistysliike. Eettisten sijoittajien joukossa on luonnollisesti myös yksityishenkilöitä. Eläkerahastot niin Saksassa (Brusin 2001) kuin Iso-Britanniassa (Cowe 2001, Telegraph , Telegraph , Green Futures Sept-Oct 2000) on vuodesta 2000 alkaen velvoitettu ilmoittamaan suhtautumisensa eettisiin ja ympäristökysymyksiin. Tämän on arvioitu lisäävän rahastojen kiinnostusta kestävän kehityksen kysymyksiin sijoituspäätöksissä. Suomessa ei vastaavaa muutosta ole tehty, mutta esimerkiksi Keskinäisen Eläkevakuutusyhtiö Ilmarisen sijoituspanostuksissa vältetään menemästä liian pitkälle vastoin megatrendejä, joihin ympäristönäkökulman korostaminenkin kuuluu (Terhemaa 2001). UNEP:n vakuutusalan ympäristösitoumuksessa Sampo oli ensimmäinen suomalainen allekirjoittaja. Suomessa esimerkiksi Kela, Ilmarinen, Sampo, Suomi-yhtiöt, Varma-Sampo, Pohjola-yhtiöt, Tapiola-yhtiöt ja Kuntien Eläkevakuutus kuuluvat suurimpiin institutionaalisiin sijoittajiin nämä nimet löytyvät monien pörssiyhtiöiden suurimpien osakkaiden listoilta. Ilmarisen, Suomi-yhtiöiden ja Pohjola-yhtiöiden sijoitustoimintaan ei keväällä 2001 liittynyt vielä kovin julkisesti erityistä ympäristöpolitiikkaa. Sen sijaan Sammon ympäristöpolitiikka mainitsi ympäristöasiat luonnolliseksi osaksi kaikessa toiminnassa, mm. varallisuuden hoidossa. Samoin Tapiola-yhtiöiden ympäristöpolitiikassa mainittiin ympäristönäkökohdat otettavan huomioon omaisuudenhoidossa ja suosittavan ympäristön kannalta edullisia vaihtoehtoja investoinneissa. Suomessa kirkko on ollut aktiivisesti vaikuttamassa eettisten sijoitusrahastojen perustamiseen. Suomen evankelis-luterilaisen kirkon sijoitustoiminnan eettiset periaatteet julkaistiin vuonna Periaatteissa mainitaan, että sijoitustoiminnassa tulee keskittyä sellaisiin arvopapereiden liikkeelle laskijoihin, jotka ottavat huomioon esimerkiksi ympäristönäkökohdat (luonnonvarojen suojelu ja energian säästö). Ay-liike ei ole antanut julki vastaavia sijoituslinjauksia kuin kirkko. SAK:n, STTK:n ja Akavan tiedotteissa vuosina ei näyttänyt olleen kannanottoja ay-liikkeen sijoitustoiminnan periaatteista. Aihetta ei silti liene unohdettu; esimerkiksi SEFE:n Ekonomi-lehti on antanut viime vuosina huomattavasti näkyvyyttä liiketoiminnan ympäristö- ja etiikka-aiheisille artikkeleille. 2.4 Eettisen sijoittamisen historiaa lyhyesti Eettisen sijoittamisen historia voidaan jakaa aikaan ennen rahastoja ja niiden jälkeen. Eettisen sijoittamisen suurvalloista USA:ssa raja on vuodessa 1971 ja Englannissa Suomessa tuo raja saavutettiin Ensimmäisenä varsinaisena eettisenä rahastona mainitaan Euroopassa ruotsalainen vuonna 1965 toimintansa aloittanut AktieAns- 11
12 war Myrberg. Yhdysvalloissa Pax World Fund perustettiin vuonna Sitä ennen eettiset sijoittajatahot olivat lähinnä karttaneet sijoittamista tietyn tyyppisiin syntisiin osakkeisiin (esimerkiksi 1920-luvulla tällaiset yritykset olivat tekemisissä tupakan, alkoholin tai uhkapelin kanssa; myöhemmin epäeettiselle listalle on otettu esimerkiksi ihmisoikeuksien loukkaukset, pornografia ja eläinkokeet). Englannissa kirkkojen rahastoilla on ollut eettisiä ohjeistoja jo 1940-luvulla, mutta vasta vuonna 1983 sai alkunsa ensimmäinen eettinen rahasto. USA:ssa ja Englannissa eettinen sijoittaminen on jo sen verran yleistä, että rahastoja on tarjolla monia ja monentyyppisiä. Rahastojen lisäksi on syntynyt erilaisia yhteistyöjärjestöjä sekä tutkimus- ja asiantuntijatoimistoja kuten Investor Responsibility Research Center (IRRC, ), Social Investment Forum (SIF), Social Funds, The Ethical Investment Research Service (EIRIS, ) ja UK Social Investment Forum (UKSIF). Esimerkiksi Yhdysvaltain IRRC on perustettu jo luvulla ja Britannian EIRIS vuonna Maailmassa toimi 1990-luvun lopulla eettiseltä tai ympäristöystävälliseltä pohjalta yhteensä kolmisen sataa sijoitusrahastoa. Puolet näistä oli USA:ssa, viitisenkymmentä Englannissa ja Pohjoismaissakin jo 40. Suurimmalla osalla näistä on ollut käytössään myös ympäristöön liittyviä kriteereitä. Puhtaasti ympäristöeettiset rahastot ovat varsin uusi ilmiö, niiden määräksi arvioitiin vuonna 1998 Euroopassa noin 40 ja Pohjois-Amerikassa noin 25. Eettinen sijoittaminen näyttää kasvavan vauhdikkaasti samalla kun rahastoja tulee lisää. Kun eettisten sijoitusrahastojen koko Englannissa oli vuonna 1995 noin 800 miljoonaa puntaa, oli se vuonna 1997 jo noin 1,5 miljardia puntaa. Vastaavat luvut Yhdysvalloissa olivat noin 650 miljardia dollaria ja miljardia dollaria. USA:ssa jo kymmenen prosenttia uusista pääomasijoituksista arvioidaan tehtävän eettisin perustein. Ympäristöeettinen sijoittaminen on yksi eettisen sijoittamisen erityisalue. Markkinoilla on esimerkiksi puhtaasti ympäristökriteereitä käyttäviä sijoitusrahastoja, mutta toisaalta useiden yleiseettisten rahastojen kriteereissä ympäristönäkökohdilla on sijansa. Yleinen yhteiskunnallinen vastuullisuus ja ympäristövastuullisuus ovat siis usein toisiinsa linkittyneinä, liittyväthän esimerkiksi päästöt ja ympäristöonnettomuudet myös työturvallisuuteen ja tuotantolaitosten lähiyhteisöjen hyvinvointiin. Sosiaalisia kysymyksiä painottava analyytikko tarkastelee hyvin todennäköisesti myös ympäristökysymyksiä ja päinvastoin. Vastaava ilmiö on Euroopassa havaittavissa yhtiöiden ympäristöraportoinnissa: perinteiset ympäristöraportit ovat saaneet vuosi vuodelta enemmän sosiaalisen raportoinnin sisältöä, jolloin monia tällaisia julkaisuja on alettu nimittääkin yhteiskuntavastuun raporteiksi. USA:ssa on ympäristöraportointi kytketty usein työturvallisuusraportointiin, ns. EHS-raporteiksi (Environment, Health and Safety Report). Ympäristökriteereitä Euroopassa ja USA:ssa käyttävien rahastojen yhteenlaskettu koko (noin 2000 miljardia dollaria) vastasi kuitenkin vain alle puolta prosenttia kaikista rahastoista. Esimerkiksi Ruotsissa olivat sijoitukset tällaisiin rahastoihin vuonna 1998 noin 2,2 miljardia kruunua, mikä vastasi vajaata puolta prosenttia kaikista rahastosijoituksista. Ensimmäinen varsinainen eettinen sijoitusrahasto tuli Suomeen vasta, kun rahastoyhtiö Gyllenbergin ympäristörahasto aloitti kesäkuussa Ruotsalainen SE- Banken, Gyllenbergin omistaja, on toiminut alueella tiennäyttäjänä ja toi maahan vielä kaksi eettistä sijoitusrahastoa lisää. Lokakuussa 1999 Leonia (sittemmin Sampo) käynnisti Leonia Arvo sijoitusrahaston lanseerauksen. Suomessa toimivia rahastoja on kuvattu lyhyesti luvussa 4. Suomessa eettisiin rahastoihin oli 1990-luvun lopulla sijoitettu yhteensä alle 200 miljoonaa markkaa. Kun vuonna 1999 maassamme toimi Suomen sijoitusrahastoyhdistyksen mukaan 120 rahastoa ja rahasto-osuuden omistajia oli noin sijoitusten noustessa yhteensä yli 30 miljardin markan, jäivät eettiset rahastot hyvin margi- 12 Suomen ympäristö 512
13 naaliseksi ilmiöksi. Vasta alle sata suomalaista yksityishenkilöä oli sijoittanut eettisiin rahastoihin. Vertailun vuoksi mainittakoon, että samaan aikaan Suomen kotitalouksilla arvioitiin olleen matalakorkoisilla pankkitileillä yli 150 miljardia markkaa normaaliin elämiseen tarvittavien varojen lisäksi. Suomalaisten kotitalouksien vähäinen kiinnostus osakkeisiin ja rahastoihin haittaa kyllä yleisemminkin kotimaisen omistuksen kasvattamispyrkimyksiä suomalaisyrityksissä. Institutionaaliset sijoittajat eivät myöskään olleet löytäneet Suomen eettisiä rahastoja; suurimmat sijoitukset on tehnyt evankelis-luterilainen kirkko seurakuntineen. Lokakuuhun 1999 saakka suomalaiset pankit siis seurasivat eettisten rahastojen ilmaantumista markkinoille katsomon puolelta. Pankkien intoa on laimentanut uusien rahastojen perustamisen kalleus ja Suomen markkinoiden pieni koko. On laskettu, että kannattavaan rahaston pyörittämiseen tarvittaisiin vähintään sadan miljoonan markan volyymi. Jotta hajautus olisi riittävä, rahastossa pitäisi olla jopa kahtakymmentäkin eri osaketta. Helsingin pörssi on taas sen verran pieni, että riittävän pohjan saaminen eettiselle rahastolle edellyttää sijoituksia ulkomaillekin. Sopivien osakkeiden valitseminen on kuitenkin aikaa ja resursseja vaativaa työtä. 13
14 3 Yritysten ympäristöluokitukset Aina pelkkä tuottonäkymä ei ratkaise sijoituspäätöstä. Sijoittajien sidosryhmässä on osa myös niitä näkyvimmin eettiset ja ympäristöeettiset rahastot joille taloustunnusluvut ovat vain osa kokonaisuutta niiden arvioidessa yhtiöiden toimintaa eettisten arvojen tai kestävän kehityksen näkökulmasta. Taloudellisen tiedon lisäksi ne kaipaavat myös ei-taloudellista tietoa, jonka tulisi olla luotettavaa, mahdollisimman täydellistä, selkeää ja relevanttia samalla, kun sen pitäisi olla vertailtavissa muiden yritysten vastaaviin tietoihin. Jokainen sijoittaja tai rahaston johtaja asettaa ensin omat kriteerinsä ja lähtee niiden pohjalta tutkimaan mahdollisia sijoituskohteita. Yrityksistä tulisi saada mahdollisimman tarkkoja ja vertailukelpoisia tietoja, jotta sijoittajat voisivat varmistua niiden sopivuudesta (eettisiksi) sijoituskohteiksi. Kun nykyään yritys voi olla suuri liiketoimintaryväs, jolla on lukemattomia toimipaikkoja, ei asian selvittäminen aina ole kovin yksinkertaista. Vaikka vuosikertomus on ympäristöä koskevilta tiedoiltaan yleensä hyvin vajavainen, on se mahdollisen ympäristöraportin ohella usein lähtökohtana, kun yritystä aletaan tutkia. Muita yleisesti käytettyjä tiedon lähteitä ovat saatavilla olevat julkaisut, yrityksille suunnatut kyselyt, jopa yritysvierailut keskusteluineen sekä viestimien ja kolmannen osapuolen (tutkimus, järjestöt) näkemykset. Arviointia vaikeuttaa standardoimaton ympäristöraportointi, jossa yritykset voivat mitata tai olla mittaamatta sekä raportoida tai olla raportoimatta melkein mitä tahansa ja miten tahansa. Sekä muotonsa että sisältönsä puolesta vuosituhannen vaihteen ympäristöraportit ovat riittämättömiä työkaluja riskien ja mahdollisuuksien perusteelliseen arviointiin. Tilannetta on kuvattu noidankehäksi: yritykset eivät tuota informaatiota ellei sille ole kysyntää, tiedon kysyntä on puolestaan hyvin hajanaista eikä siis tarpeeksi voimakasta raportoinnin kehittymiseksi. Koska ympäristötiedon kokoaminen ja raportointi vie aikaa ja aiheuttaa kustannuksia, yritysten motivaatio riittää helposti vain välttämättömimpään. Esimerkiksi Hollannissa yrityksillä on lakisääteinen velvollisuus raportoida, mutta samalla niille on jätetty huomattavasti vapautta velvoitteensa täyttämiseen. Monet rahastot ja sijoittajat turvautuvat ainakin osittain ulkopuoliseen osaamiseen sijoituskohteiden analysoinnissa ja vertailussa ympäristökysymysten suhteen; näitä eri menetelmiä on tarkasteltu lähemmin alaluvussa Mihin ja miten kiinnitetään huomiota ympäristöeettisessä sijoittamisessa? Eettisistä sijoittamisstrategioista Eettisessä sijoittamisessa tulee ensimmäisenä esille yleensä kaksi sijoittamisen tapaa, negatiivinen ja positiivinen seulonta. Toisin sanoen yritysten seulontakriteerit niitä esimerkiksi rahastoihin valittaessa voivat olla joko negatiivisia tai positiivisia. Negatiiviset kriteerit on asetettu sen mukaan, mihin ei haluta sijoittaa, ja positiiviset sen mukaan, missä halutaan edistää tiettyjä eettisiä tarkoituksia. Negatiivisten kriteerien 14 Suomen ympäristö 512
15 kyseessä ollen sijoitetaan siis kaikkiin muihin kohteisiin paitsi ja positiivisten kriteerien tapauksessa vain. Edellä mainitun, poissulkevan sijoituspolitiikan osalta käytetään myös termiä negatiivinen arvottaminen ja jälkimmäisen osalta positiivinen arvottaminen. USA:ssa eettisten rahastojen eniten käyttämät negatiiviset kriteerit ovat olleet epädemokraattinen järjestelmä, huono ympäristömaine, aseet, huonot työskentelyolot ja ydinvoima. Englannissa taas eniten käytettyihin negatiivisiin kriteereihin ovat kuuluneet huonot työskentelyolot, huono ympäristömaine, turkiskauppa, aseet ja ydinvoima. Positiivisista kriteereistä merkittävimmät näyttäisivät olevan tietoisuus ympäristöstä, työntekijöiden hyvinvointi ja yhteisön hyvinvointi. Negatiivisin tai positiivisin kriteerein tapahtuva seulonta (screening) ja sen mukaisesti osakkeiden poisjättäminen on siis yksinkertaisin sijoittamisen strategia. Kaikille ne eivät kuitenkaan riitä, sillä yleisesti ottaen niiden katsotaan olevan usein tehottomia, jos halutaan todella vaikuttaa yrityksen toimintaan. Seuraavalla strategiatasolla puhutaan mukaan ottamisesta tai preferenssistrategioista (preference): varoja ohjataan yrityksiin, joiden uskotaan harjoittavan sellaisia eettisiä arvoja, jotka vastaavat sijoittajan asettamia ja listaamia eettisiä tavoitteita. Kolmantena tasona voidaan erottaa sitoutuminen (engagement), jolloin osakkeenomistajat käyvät rakentavaa keskustelua sijoituksiensa kohteena olevien yhtiöiden kanssa ilmaisten esimerkiksi huolensa tai parannusehdotuksensa sijoituskohteen ympäristöpolitiikkaan. Tämä strategia on tehokkaimmillaan silloin, kun sijoittajan takana on suuri pääoma, esimerkiksi eläkerahasto. Neljänneksi sijoittaja voi turvautua vastakkainasetteluun, jossa tarkoitus on nolata yritys julkisesti, esimerkiksi kuluttajien silmissä. Sen toteuttamiseen ei usein tarvita omistajuutta ja taloudellista voimaa enempää kuin se, mikä tarvitaan yhtiökokoukseen osallistumiseen. Yksi sijoittamisstrategia voi johtaa toiseen: erityisesti sitoutumisen strategia voi johtaa vastakkainasetteluun tai poisjättämiseen, jos sitoutuminen ei ole tuottanut toivottuja tuloksia sijoituskohteen toiminnassa. WBCSD:n lista ympäristösijoittamisen olennaisista kysymyksistä Kymmeniä teollisuudenaloja ja kymmenistä eri maista lähtöisin olevia yrityksiä edustava World Business Council for Sustainable Development (WBCSD) on tehnyt aloitteen, jonka tarkoituksena on helpottaa sijoittajien tuottoihin vaikuttavien ympäristöasioiden esittämistä talousraportoinnissa ja nimenomaan auttaa analyytikkoja olennaisten asioiden etsimisessä. Sen taustalla on ajatusmalli, jonka mukaan sijoittajan saama tuotto (osingot, osakkeen arvonnousu) määräytyy neljän tekijän, yrityksen strategian ja vision, toimintakunnon, sidosryhmätyytyväisyyden sekä tuotteiden ja palveluiden perusteella. Tämän luokittelun pohjalta on syntynyt lista kysymyksiä, joiden avulla analyytikot ja sijoittajat voisivat arvioida, miten hyvin yhtiöt osaavat tunnistaa, priorisoida ja hyödyntää ympäristöasioita lisäarvon tuottamiseen (kysymyslista on ollut julkaistuna internetissä ). Lista on esitetty taulukossa 1. 15
16 Taulukko 1. Ympäristösijoittamisen olennaisia kysymyksiä WBCSD:n mukaan. Sijoittajan tuottoon vaikuttavat tekijät Tuottoon vaikuttavan tekijän osalta tarkasteltavat kysymykset STRATEGIA JA - onko yrityksellä globaali ympäristöpolitiikka (mukaan lukien terveys- ja turvallisuusstandardit)? VISIO - onko ympäristöohjelmaa, jossa on tavoitteet ja mittarit edistymisen tarkkailuun ja varmistamiseen? - miten edistymistä mitataan suhteessa yrityksen ympäristöongelmiin ja mahdollisuuksiin? - mikä on ympäristöstrategian vaikutus sijoittajan tuottoon? - onko johdon palkitseminen kytketty ympäristövaikutuksiin? - miten yritys käsittelee riskejä ja miten kriisijohtaminen on hoidettu? TOIMINTA- KUNTO - onko ympäristö- ja turvallisuusvastuut jaettu (organisaatiokaavio)? - mitä (sertifioituja) ympäristöjohtamisjärjestelmiä käytetään (EMAS, ISO 14001, yrityskohtaiset)? - pidetäänkö yrityksessä säännöllisesti ympäristö- ja turvallisuustarkastuksia? - miten hyvin tulevia säännöksiä on ennakoitu ja otettu selville? - onko yrityksellä lakimääräisiä velvoitteita? - onko yrityksellä myrkyllisten jätteiden varastoja ja miten niitä hoidetaan? - mitkä ovat energian, jätteen käsittelyn ja ympäristön kunnostuksen kustannukset sekä muut ympäristöinvestoinnit ja käyttömenot? - miten suuret ovat kasvihuonekaasujen ja yläilmakehän otsonikerrokselle haitallisten aineiden päästöt (hiilidioksidi, metaani, CFC, tuotekg:a tai tonnia kohti) - onko ilmaan tai veteen muita huomattavia päästöjä? - miten jätehuolto toimii (kaatopaikka, poltto, kierrätys, uudelleen käyttö)? - mitä kuljetusmuotoja käytetään? TUOTTEET JA - ovatko ympäristökriteerit osana tuotesuunnittelua (materiaalivalinnat, valmistuksen ja käytön aikainen MARKKINAT energian kulutus, kunnostettavuus, pakkaukset jne.) - onko tuotteen elinkaaren aikaisia haitallisia sivuvaikutuksia arvioitu (käyttö, kierrätys, hävittäminen)? - onko ympäristö- ja turvallisuustietoa tarjolla kaikille kiinnostuneille? - onko näyttöä ympäristöasioiden jatkuvasta parantamisesta? - auttavatko tuotteet asiakkaita vähentämään ympäristövaikutuksia? SIDOSRYH- - mitä, milloin ja kenelle yritys raportoi? MÄTYYTY- - tarjoaako se erityisesti informaatiota sijoittajille? VÄISYYS - mikä on työntekijöiden ympäristötietoisuuden (ja osaamisen) taso? 3.2 Mistä ja miten saa tietoa? ympäristöraportoinnin ongelmia Yrityksen ympäristöön liittyvän suorituskyvyn mittaamiseen ei vielä ole olemassa yleisiä periaatteita, minkä vuoksi mittarit ovat usein arvioitsija- tai raportoijayrityskohtaisia. Joissakin tapauksissa esimerkiksi päästöjen mittaamiseen on kehitetty tunnuslukuja, jotka edustavat toimialalla yleisesti käytettyjä ja ehkä myös yhtenäisten periaatteiden mukaan laskettuja tunnuslukuja. Mittarit voivat olla absoluuttisia, suhteellisia, yhdisteltyjä, ryhmiteltyjä tai indeksejä. Maailmalla on viime vuosina tehty runsaasti ympäristösuorituskyvyn mittaamisessa käytettäväksi tarkoitetuista indikaattoreista aloitteita, joiden lopullisena tavoitteena on yritysten ympäristöraportoinnin tarjoaman tiedon vertailtavuuden helpottaminen. Standardoitujen indikaattoreiden käyttö mahdollistaisi yrityskohtaisen ympäristösuorituskyvyn kehittymisen tarkastelun ohella vertailun ainakin saman alan muihin yrityksiin, mikä sijoittajien näkökulmasta olisi olennaista. Yhdysvaltain Toxic 16 Suomen ympäristö 512
17 Release Inventory (TRI) on tällä hetkellä ainoita lainsäädännöllä vahvistettuja päästöjen kirjaamisen standardeja ja yritykset myös siirtävät tätä tietoa ympäristöraportteihinsa, mikäli sellaisen julkaisevat toisaalta USA:ssa ilmeisen yleinen tapa laskea kaikki TRI-päästöt yhteen könttäsummaksi ei ilahduta tarkempaan vertailuun pyrkiviä. Vaikka yritysten viranomaisille antamat tiedot ovat pääsääntöisesti julkisia, ei niillä kuitenkaan ole velvollisuutta jakaa niitä muille sidosryhmille kuten sijoittajille. Tällä hetkellä käytössä on sadoittain erilaisia ympäristösuorituskyvyn indikaattoreita, eri teollisuuden aloilla on usein omansa. Lisäksi yritykset käyttävät mittauksissaan tai raporteissaan erilaisia yksiköitä, mikä hankaloittaa vertailua. Päästöindikaattoreita yhtenäistävää ja raportointia kehittävää vaikutusta voi olla teollisuuden yhteisillä ohjelmilla, esimerkkinä kemianteollisuuden Vastuu huomisesta Responsible Care. Yhtenäistetty ympäristöraportointi (ja kestävän kehityksen raportointi) tarjoaisi huomattavia etuja. Indikaattoreiden kehittäminen ja raportointiprosessi helpottuisivat. Standardoidut indikaattorit, mittarit ja rakenteet lisäisivät raporttien käyttökelpoisuutta - samalla raportoidun informaation arvo kasvaisi niin yrityksen sisäisessä kuin sidosryhmien käytössä, kun vertailu toisiin yrityksiin helpottuisi ja tulisi luotettavammaksi. Yhtenäistämisen tiellä on huomattavia esteitä, kuten eri teollisuuden alojen väliset erot prosessien ja tuotteiden ympäristövaikutuksissa. Sen vuoksi tietyllä päästölajilla voi olla joillakin aloilla keskeinen ja toisilla marginaalinen merkitys ympäristön kannalta. Toimialakohtaisia indikaattoreitakin siis tarvitaan. Viime aikoina on tehty kaksi merkittävää ympäristöindikaattoreihin ja niiden raportointiin liittyvää kansainvälistä aloitetta: ISO standardi ( sekä kestävän kehityksen raportointiin suuntaviivoja antava GRI:n luonnos (www.globalreporting.org ). ISO on varmasti arvokas ensi askel kohti ympäristösuorituskyvyn arvioinnin standardointia, mutta kehittämistä riittää vielä uudella vuosikymmenellä ja tuhannella. Nykyisin hyvin järjestelmällinen yritysten talousraportointi oli sata vuotta sitten yhtä sekavaa ja standardoimatonta kuin ympäristöraportointi on nykyään, kun tietoa on tarjolla yhä enemmän, mutta sillä on usein vähän arvoa esimerkiksi sijoittajille. Talousraportoinnin yhtenäistäminen lähti liikkeelle yksittäisistä aloitteista, kun tiedon tarvitsijat eli sijoittajat ja lainoittajat alkoivat kieltäytyä antamasta rahoituspäätöksiä ennen kuin niille tarjottuja tietoja oli jäsennelty edes minimivaatimusten verran. Sijoittajat voisivat olla avainasemassa myös yritysten ympäristöraportointia ja -analyysiä kehitettäessä. Toistaiseksi sijoittajan vaihtoehtoina sijoituskohteiden arvioinnissa ovat aina työläs itse tehty arvio ja/tai usein kallis riippumattoman luokittajan tekemä analyysi. 3.3 Rahoituslaitosten ja sijoitusrahastoyhtiöiden analyysit sijoituskohteen ympäristöystävällisyyden toteamiseksi Seuraavassa esimerkkeinä on käytetty muutamia 1990-luvun loppupuolella käytössä olleita menetelmiä. Näistä ruotsalaisen Folksamin ympäristöindeksi on ikään kuin julkisuuteen annettava pohja laajemmalle analyysille, kun taas sveitsiläisen Swiss Bankin (sittemmin fuusioiden jälkeen UBS-pankki) ja ruotsalaisen Robur-rahaston tapauksessa on kuvattu juuri laajempaa rahoituslaitoksen analyysiä, jonka tulokset eivät yleensä päädy julkisuuteen. 17
18 Folksams Miljöindex ( ) Ruotsalaisen vakuutusyhtiö Folksamin ja Finanstidningenin ympäristöindeksi kokoaa kirjeitse tietoja vuosittain vain Tukholman pörssin yrityksiltä. Näin ollen sen piirissä voivat olla vain siltä osin ruotsalaiset yritykset (kuten Nokia, Nordea, Stora Enso ja TietoEnator). Indeksin pohjimmaisena tavoitteena on kiinnittää huomiota vakaviin ympäristöhaasteisiin, jotka lähivuosikymmeninä odottavat ratkaisuaan. Indeksi koostuu pelkästään neljästä avainluvusta: ilmasto (hiilidioksidipäästöt), biodiversiteetti (metsäresurssien käyttö), otsonikerros (yläilmakehän otsonikerrosta ohentavien aineiden hankinnat) ja vesiresurssit (puhtaan veden käyttö vesipulasta mahdollisesti kärsivillä alueilla). Indeksin kehittäneen konsulttiyrityksen mukaan tarkoitus ei olekaan antaa kokonaiskuvaa yrityksen ympäristötyöstä, vaan sitä tulisi täydentää syventävillä toimiala-analyyseillä (von Bahr & Howchin 2000). Ympäristöindeksi on laajentunut neljä avainlukua käsittäväksi vasta vuonna 2000, ja esimerkiksi vuonna 1999 se sisälsi vain kaksi indikaattoria: CO 2 -päästöt ja ympäristölle haitalliset aineet. Se on herättänyt Ruotsissa kriittisen keskustelun. Indeksin sanotaan antavan yritysten ympäristötyöstä yksipuolisen ja jopa harhaan johtavan kuvan. Vaikka indeksin kokoonpano on hyvin yksinkertainen, joidenkin avainlukujen katsotaan olevan useille ruotsalaisyrityksille epärelevantteja. Yrityksiä pitäisi verrata lähinnä saman toimialan sisällä: esimerkiksi metsäteollisuudessa toimivien AssiDomänin ja Holmenin ympäristöjohtajien mielestä olisi täysin hullua verrata samalla indeksillä palvelualojen yritystä ja metsäteollisuutta (Miljörapporten ). SBC Eco Performance Portfolio World Equities / (entinen) Swiss Bank Corporation Tähän rahastoon on valittu yhtäältä ns. edelläkävijäyrityksiä (eco-leaders) ja toisaalta ns. innovaattoreita (eco-innovators) kaikkialta maailmasta. Edelläkävijät ovat yleensä suuria yrityksiä ja ne yltävät omilla aloillaan parhaimpaan ympäristöjohtamisen tasoon helpottaen näin ympäristöön kohdistuvaa painetta. Innovaattorit taas ovat tyypillisesti nuorempia yrityksiä, joiden tuotteet tai palvelut ovat hyvin resurssitehokkaita. Mitään teollisuuden alaa ei suljeta valintaprosessin ulkopuolelle pelkästään sen raskaan ympäristökuormituksen vuoksi, sillä juuri edelläkävijöiden uskotaan vähentävän koko alan ympäristöhaittoja, kun ne kehittelevät ympäristömyötäisempiä prosesseja ja tuotteita. Rahaston sijoituskohteet on valittu nelivaiheisesti. Ensimmäisen vaiheen tarkoituksena on arvioida yrityksiä perinteisten rahoitusalan kriteerien avulla. Toisen vaiheen ympäristöanalyysi (SBC Environmental Performance Analysis) seuloo edelläkävijäyrityksiä yritysten erityiseen laajaan kyselyyn lähettämien vastausten ja lisäinformaation perusteella sekä etsii innovaattoreita tietyt ekotehokkuusvaatimukset täyttävistä resursseja säästävien ratkaisujen kehittäjistä. Kolmannessa vaiheessa tehdään uskottavuustarkistus: kerätty aineisto tarkistetaan ulkopuolisten asiantuntijoiden avustuksella. Neljännessä vaiheessa aiemmin saadut tulokset kootaan yhteen, minkä perusteella sijoituksia tehdään vain kaikissa vaiheissa parhaimmistoon kuuluneisiin yrityksiin. Swiss Bankin kokemusten mukaan ympäristöraportointi on osoitus ympäristöosaamisen merkityksestä yritykselle ja yrityksen halusta ottaa vakavasti sidosryhmien tiedon tarpeet. Sijoitusrahaston päätöksenteon tarpeisiin ympäristöraportit eivät oikein riitä, sillä niissä ei ole aina sijoittajia kiinnostavaa numeroaineistoa, tietoja on usein vaikea verrata toisten yritysten vastaaviin ja tietojen löytäminenkin hyvin eritasoisista ja sisältöisistä raporteista on työlästä. 18 Suomen ympäristö 512
19 Robur Miljöfond (FöreningsSparbanken) Rahasto on sijoittanut pohjoismaisiin pörssinoteerattuihin yrityksiin, jotka ovat toimialojensa ympäristöosaamisen edelläkävijöitä: parhaat metsäteollisuuden yritykset, parhaat kemian yritykset, paras pankki jne. Ympäristökriteereillä on suuri merkitys sijoituspäätöksiä tehtäessä ja taloudellisia analyysejä tehdään enemmän pitkän tähtäimen valossa. Ympäristöosaamisen katsotaan joka tapauksessa lisäävän yritysten kilpailukykyä (ja tuottoa sijoituksille), lisäksi rahasto haluaa nostaa esiin ja palkita ympäristöjohtamisessaan onnistuneita yrityksiä esikuviksi muille. SBC:n tapaan Roburin ympäristöanalyysi perustuu yrityksiin lähetettävään toimialakohtaiseen kyselyyn. Yrityksiä tarkastellaan 21 kriteerin suhteen, jotta saadaan selville alojen parhaat yritykset. Analyysin perusteella sopiviksi sijoituskohteiksi hyväksytyt yritykset pääsevät listalle, jolta valitaan lopulliset sijoituskohteet. Ensin tehdään siis ympäristöanalyysi ja vasta sen jälkeen otetaan taloudelliset seikat huomioon. Periaatteena on, että toimiala-analyysi uusitaan joka toinen vuosi. Ympäristöraportit ja yritysten täyttämät kyselylomakkeet ovat siis lähtökohdat yritysten tarkempaan analyysiin. Ongelmana on ollut, että liian harva yritys on julkaissut ympäristöraportin ja että julkisuuteen jaetut raportit ovat nekin sijoittajan näkökulmasta usein tiedoiltaan riittämättömiä. Toisaalta ympäristöraportit ja vastaukset kyselyihin tuskin koskaan korvaavat esimerkiksi perusteellista keskustelua yrityksen ympäristöjohtajan kanssa. 3.4 Ympäristöluokitukseen erikoistuneet yritykset ja laitokset Yritysten luokitus tai reittaus (external rating) eli niiden paneminen paremmuusjärjestykseen ja niiden ympäristöjohtamisen tason tai toimintaan liittyvän ympäristöriskin ilmaiseminen tiettyjen parametrien avulla on yleistynyt jatkuvasti. Maailmalla toimi 2000-luvun alkaessa jo kymmeniä ympäristöluokitukseen erikoistuneita organisaatioita. Niistä kaikki eivät ole suunnanneet palveluitaan sijoittajille, vakuuttajille tai lainoittajille vaan joukossa on mukana myös muille sidosryhmille kuten kuluttajille suunnattuja palveluita. Ympäristöluokituksen suurin käyttäjäryhmä ovat kuitenkin eettiset sijoitusrahastot ja eläkerahastot, jotka haluavat analysoida sijoituskohteidensa toimintaa ympäristöasioiden hoidon ja yhteiskunnallisen vastuunkannon näkökulmasta. Koska luokittaminen on alan yrittäjille liiketoimintaa, eivät ympäristönäkökohtiin keskittyneet reittausmenetelmät tuloksineen ymmärrettävästi useinkaan päädy julkisuuteen. Muutamat organisaatiot tarjoavat kuitenkin julkisesti reittaustietoa. Tällaisia ovat olleet esimerkiksi EthicsWatch Kanadassa sekä Council of Economic Priorities Yhdysvalloissa. Britanniassa taas Business in the Environment on reitannut julkisesti maan suurimpien yritysten ympäristöjohtamista. Ympäristöreittaus antaa tuloksena arvioitujen yritysten paremmuusjärjestyksen numeerisina arvoina (esimerkiksi asteikolla 5 +5) tai luokkina (esimerkiksi C AAA). Ensimmäisissä ympäristösuorituskyvyn arviointimalleissa keskityttiin ensisijaisesti yrityksen ympäristökuormituksen ja vaikutusten tarkasteluun. Sijoittajien näkökulmasta nämä asiat kulminoituivat useimmiten ympäristövastuiden ja kustannusten arviointiin sekä siihen, kuinka yritys kykenee käsittelemään näitä asioita riskien hallintansa osana. Myöhemmin reittaus on laajentunut johtamiskäytäntöjen sekä yrityksen strategisen tason riskien ja mahdollisuuksien arviointiin (Niskala 2001). Käytännössä ympäristöreittausmallit voidaan jakaa viiteen luokkaan niiden tekemien analyysien yksityiskohtaisuuden ja laajuuden perusteella. Taulukossa 2 on mainittu esimerkkejä erilaisissa reittausjärjestelmissä arvioitavista asioista. 19
20 Taulukko 2. Ympäristöreittausmallien tyypittelyä (Niskala 2001). Luokitusjärjestelmän tyyppi Esimerkkejä arvioitavista asioista 1. Yksittäiseen erityiskysymykseen Saastuneet maa-alueet, päästöt, usein luonteeltaan teknisiä keskittyvä arviointi ympäristöongelmia 2. Ympäristöriski- ja vastuu- Todetut ja mahdolliset ympäristövastuutapaukset, painotteinen arviointi ympäristölainsäädännön tai lupaehtojen rikkominen, oikeusprosessit, riski korvausvaatimuksille, taloudellisesti merkittävät ympäristöriskit 3. Ekotehokkuutta korostava Tuotteiden ja tuotantoprosessien resurssien käytön tehokkuus (kuten energian kulutus), arviointi ympäristötehokkuudella saatavat taloudelliset hyödyt 4. Yrityksen strategisen tason Ympäristöliiketoiminta, teknologian taso, uudet tuotteet ja niiden markkinat, osaamisen ja mahdollisuudet visio ja strategia, kytkentä liiketoimintatavoitteisiin, yrityksen kyky hyödyntää huomioon ottava arviointi ympäristöasioita kilpailukykytekijänä 5. Yhteiskuntavastuullisuuden Edellä mainittujen lisäksi yrityksen yhteiskunnallisen vastuun ja yritystoiminnan arviointi eettiset kysymykset sekä niiden kytkeminen johtamis- ja valvontajärjestelmiin (corporate governance), yrityksen maine Seuraavassa on tarkasteltu lähemmin kahta tunnetuinta luokittelumenetelmää. Ensimmäinen on Sveitsissä toimivan SAM Sustainability Groupin kehittämä kestävän kehityksen luokitus ja toinen on yhdysvaltalaisen Innovest Strategic Value Advisorsin EcoValue 21 luokitus. Näiden lisäksi esimerkiksi brittiläinen vuodesta 1996 toiminut SERM (The Safety and Environmental Risk Management Rating Agency Ltd, ) tarjoaa sijoittajille ja yritysten muille rahoitussidosryhmille turvallisuus- ja ympäristöriskianalyysiä, jossa tarkastelussa olevien yhtiöiden tasoa ilmaistaan 9-portaisella asteikolla aaa c. Saksalainen vuonna 1999 perustettu Oekom Research AG tekee yhtiöiden ympäristöluokituksia 12-portaisella asteikolla A+:sta D-:een (http:// ). Kymmenestä eri maissa Euroopassa ja Pohjois-Amerikassa toimivasta konsulttiyhtiöstä muodostuva SIRI Group puolestaan ylläpitää ympäristöprofiilimittauksia sadoista Euroopassa ja Amerikassa toimivista pörssiyhtiöistä (http://www.sirigroup.org ). SAM (Sustainable Asset Management) ja Dow Jonesin kestävän kehityksen indeksi Suomessa on esimerkiksi vuonna 1999 aloittanut kestävän kehityksen sijoitusrahasto Leonia Arvo soveltanut sijoituskohteidensa arviointiin SAM Sustainability Groupin (www.samswiss.ch/e_info_samrating.html) kehittämää kestävän kehityksen luokitusta, jossa yrityksen mahdollisuuksia ja riskejä tarkastellaan kestävän kehityksen periaatteen mukaisesti kolmella osa-alueella: taloudelliset vaikutukset, ympäristövaikutukset ja sosiaaliset vaikutukset. Tavoitteena on löytää edelläkävijäyritykset, joiden kilpailukyky kehittyy suotuisimmin ja jotka parhaiten pystyvät tuottamaan taloudellista lisäarvoa hyödyntämällä sekä talouden, ympäristön että sosiaalisen kasvun mahdollisuuksia. SAM:n arviointimallin osa-alueet on kuvattu taulukossa 3. SAM reittauksen tuloksena esitetyistä kolmesta kriteeristä ensimmäinen kuvaa kestävän kehityksen merkitystä asianomaisella teollisuuden alalla vaihdellen korkeasta (A) matalaan (C). Toinen kuvaa kestävän kehityksen mahdollisuuksia yritykselle: 1 = paljon, 3 = keskitasoa ja 5 = vähän. Kolmas kuvaa yrityksen kestävään kehitykseen liittyviä riskejä, jolloin 1 vastaa matalaa, 3 keskimääräistä ja 5 korkeaa riskitasoa. Luokituksen vaihteluvälit eri merkitysluokissa ovat niin ollen A11-A55, B11-B55 ja C11- C55. Esimerkiksi Volkswagen-yhtymä on autoteollisuudessa luokiteltu parhaaksi ( pioneeriksi ) luokkanaan A11. Mielenkiinto SAM:n luokituksia kohtaan kasvoi varmasti samalla kun Dow Jones, yksi johtavista osakemarkkinoiden indeksejä tuottavista tahoista otti syksyllä 1999 käyttöön erityisiä kestävän kehityksen indeksejä ( 20 Suomen ympäristö 512